stanford-oval/wikipedia huggingface dataset:
สาวลับใช้

| สาวลับใช้ |
| --- | --- |
กำกับ: ลี ทองคำ
บทภาพยนตร์: ลี ทองคำ ปิยะลักษณ์ ตันติศรีสกุล
นักแสดงนำ: พลอย ศรนรินทร์ ธีรภัทร์ สัจจกุล สาวิกา ไชยเดช คีตภัทร ป้องเรือ กรรณาภรณ์ พวงทอง ณัฐนี สิทธิสมาน
วันฉาย: 9 กรกฎาคม พ.ศ. 2563
ประเทศ: ไทย
ภาษา: ไทย
สาวลับใช้ (อังกฤษ: The Maid) เป็นภาพยนตร์ไทยสยองขวัญแนวไล่เชือด-เหนือธรรมชาติ ที่กำกับโดยลี ทองคำ เขียนโดยลี ทองคำ และปิยะลักษณ์ ตันติศรีสกุล นำแสดงโดยพลอย ศรนรินทร์ ภาพยนตร์เรื่องนี้ออกฉายทางเน็ตฟลิกซ์ ตั้งแต่วันที่ 9 กรกฎาคม พ.ศ. 2563
นักแสดง

พลอย ศรนรินทร์ รับบท จอย
ธีรภัทร์ สัจจกุล รับบท นิรัชต์
สาวิกา ไชยเดช รับบท คุณหญิงอุมา
คีตภัทร ป้องเรือ รับบท นิด
กรรณาภรณ์ พวงทอง รับบท พลอย
ณัฐนี สิทธิสมาน รับบท วรรณ
อุ่นเรือน ราโชติ รับบท พร
รัชนก สุวรรณเกตุ รับบท ฝน
สาธารณรัฐหลานฟาง

สาธารณรัฐหลานฟาง (อังกฤษ: Lanfang Republic; จีน: 蘭芳共和國; พินอิน: Lánfāng Gònghéguó, Pha̍k-fa-sṳ: Làn-fông Khiung-fò-koet) มีอีกชื่อว่า บริษัทหลานฟาง (จีน: 蘭芳公司; พินอิน: Lánfāng gōngsī) เป็นรัฐของชาวจีนที่ใช้ระบบกงสีในกาลีมันตันตะวันตก ประเทศอินโดนีเซีย ก่อตั้งโดยชาวจีนฮากกาชื่อหลัว ฟางปั๋ว (羅芳伯) เมื่อ พ.ศ. 2320 ก่อนจะสิ้นสุดลงโดยการยึดครองของดัตช์เมื่อ พ.ศ. 2427
การมาถึงของชาวจีน

สุลต่านแห่งบอร์เนียวตะวันตกได้นำเข้าแรงงานชาวจีนในพุทธศตวรรษที่ 23 เพื่อทำงานในเหมืองทองคำและตะกั่ว กลุ่มกงสีของแรงงานเหมืองได้จัดตั้งกลุ่มเพื่อปกครองตนเอง แต่หลานฟางเป็นที่รู้จักเพราะบันทึกไว้โดยยับ เซียงโยน บุตรเขยของกัปตันคนสุดท้ายของกงสีแห่งหลานฟาง ซึ่งแปลเป็นภาษาดัตช์ใน พ.ศ. 2428 ไม่มีหลักฐานที่เป็นเอกสารเกี่ยวกับกลุ่มกรรมกรเหมืองกลุ่มอื่น
การปกครองของหลัว ฟางปั๋ว

ผู้ก่อตั้งสาธารณรัฐหลานฟางคือหลัว ฟางปั๋ว ผู้มาจากเหมย์โจวในมณฑลกวางตุ้ง และมาอาศัยในเกาะบอร์เนียวเป็นเวลานาน ส่วนใหญ่เกี่ยวข้องกับการค้าและทำเหมือง เขาก่อตั้งบริษัทของเขาเอง หลัวได้จัดตั้งสาธารณรัฐหลานฟางขึ้นใน พ.ศ. 2320 เมืองหลวงอยู่ที่วันยินตะวันออกเพื่อปกป้องผู้ตั้งถิ่นฐานชาวจีนจาการกดดันของชาวดัตช์  หลัวได้รับเลือกเป็นประธานาธิบดี เขาได้นำหลักการปกครองแบบประชาธิปไตยมาใช้เช่น การมีส่วนร่วมของพลเมือง ตำแหน่งผู้บริหารต่างๆมาจากการเลือกตั้ง หลานฟางเป็นพันธมิตรกับสุลต่านอับดูร์เราะห์มานแห่งรัฐสุลต่านปอนเตียนัก
การบริหารของหลัวปฏิเสธการจัดตั้งราชวงศ์ แต่ดำเนินตามประเพณีของชาวจีน เช่น ประกาศใช้ปีที่ก่อตั้งสาธารณรัฐเป็นปีแรกของปฏิทิน แต่เขาก็ส่งรายงานไปยังราชวงศ์ชิงว่าเขาเป็นผู้ก่อตั้งสาธารณรัฐและส่งบรรณาการให้ราชวงศ์ชิง
หลัวเป็นประมุขของรัฐจนเสียชีวิตเมื่อ พ.ศ. 2338 ชาวหลานฟางเลือกเจียง อู่ปั๋ว (江戊伯) เป็นประธานาธิบดีคนต่อไป มีชาวพื้นเมืองเข้ามาเป็นพันธมิตรกับหลานฟางมากขึ้น แต่จะมีชาวจีนในสาธารณรัฐเท่านั้นที่เลือกผู้นำได้
การรุกรานของดัตช์

เมื่อราชวงศ์ชิงอ่อนแอลงและไม่สามารถสนับสนุนสาธารณรัฐหลานฟางในฐานะรัฐบรรณาการได้อีก ทำให้หลานฟางเผชิญการรุกรานของดัตช์ ประชากรของสาธารณรัฐพยายามต่อต้านแต่ขาดแคลนอาวุธ ลิน อาห์ซินเป็นผู้นำคนสุดท้ายของหลานฟาง ชาวจีนในหลานฟางเดินทางไปยังสุมาตราและสิงคโปร์เพื่อหวังสร้างสาธารณรัฐชองชาวจีนแห่งใหม่ในเอเชียตะวันออก สงครามระหว่างชาวจีนกับกองทัพของดัตช์อีสต์อินดีสที่เรียกสงครามกงสี มีเหตุการณ์ที่สำคัญคือการขยายตัวสู่ชายฝั่งตะวันตกของบอร์เนียว (พ.ศ. 2365 – 2367) การต่อต้านของชาวจีนที่มนตราโด (พ.ศ. 2393 – 2397) และการลุกฮือของชาวจีนที่มันโดร์ บอร์เนียว (พ.ศ. 2427 – 2428) ในที่สุดชาวจีนจึงเสียการปกครองของตนเองไป ดัตช์มิได้ผนวกหลานฟางในทันทีแต่ตั้งระบอบหุ่นเชิดขึ้นมาแทน จนกระทั่งราชวงศ์ชิงล่มสลายใน พ.ศ. 2455 ดัตช์จึงประกาศผนวกดินแดน
แหล่งข้อมูลอื่น

Info at Asiawind.com
สาวแว่น

ฮาเซกาว่า จิซาเมะ จาก คุณครูจอมเวท เนกิมะ! เป็นนักเรียนซึ่งมีนิสัยไม่ชอบสุงสิงกับใครในโลกจริง แต่เป็นเน็ตไอดอลและนักเลงคอมพิวเตอร์ในโลกไซเบอร์ เป็นตัวอย่างของ "สาวแว่น" และ "สาวในชุดนักเรียน"
สาวแว่น (ญี่ปุ่น: メガネっ娘; โรมาจิ: meganekko, เมะงะเน็กโกะ; "glasses girl"; อังกฤษ: glasses-wearing girl) หมายถึง หญิงสาวที่สวมแว่นตาจนเป็นบุคลิกลักษณะ และโดยเฉพาะอย่างยิ่ง เมื่อหญิงนั้นน่ารักเหมือนตัวละครในอนิเมะมังงะ คำนี้เดิมผู้คลั่งอนิเมะมังงะใช้เรียกตัวละครหญิงสวมแว่น ต่อมาขยายไปหมายถึงหญิงสาวในโลกจริงหรือในอนิเมะมังงะก็ได้
สาวแว่น ไม่ว่าที่เป็นมนุษย์จริง หรือตัวละคร อาจสวมแว่นเพราะมีปัญหาทางสายตาหรือไม่ก็ได้ ไม่เป็นข้อพิจารณาของคำว่า "สาวแว่น" อนึ่ง ไม่ถือกันด้วยว่า แว่นเป็นวัตถุเร้ากามารมณ์ (fetish) เหมือนอย่างเครื่องแบบนักเรียนของสาวในชุดนักเรียน (seifuku) หรือชุดของสาวใช้ (meido)
ในอนิเมะและมังงะ มักแสดงภาพสาวแว่นว่า เป็นพวกมีโลกส่วนตัวสูง โดยเฉพาะพวกหนอนหนังสือหรือบ้าคอมพิวเตอร์ในเรื่องวัฒนธรรมร่วมสมัย และมักไม่เข้าสังคมในโลกจริง ตัวอย่างของสาวแว่นทำนองนี้ คือ ฮาเซกาว่า จิซาเมะ (Hasegawa Chisame) จากมังงะเรื่อง คุณครูจอมเวท เนกิมะ! (Negima! Magister Negi Magi) ของเค็ง อะกะมะสึ (Ken Akamatsu)
นอกจากนี้ ในญี่ปุ่น โดยเฉพาะในวรรณกรรมเยาวชนญี่ปุ่น มักมีทัศนคติโดยทั่วไปว่า สาวแว่นเป็นนักเรียนหญิง มีนิสัยเรียบร้อย มีเสน่ห์ แต่บางครั้งชอบเอาแต่ใจและชอบบงการ สาวแว่นทำนองนี้ปรากฏให้เห็นบ่อยเป็นตัวละครประเภท "หัวหน้าห้อง" (いいんちょう iinchō, อีนโช; class representative) ซึ่งมักเป็นที่เคารพเลื่อมใสของนักเรียนดี และมักถูกนักเรียนเหลวไหล (slacker) ล้อเลียนเสมอ ตัวอย่างเช่น ทาคาระ มิยูกิ (Takara Miyuki) จากมังงะเรื่อง ลัคกี้ สตาร์ (Lucky Star) ของคะงะมิ โยะชิมิซุ (Kagami Yoshimizu) และมิโดริคาวะ เลตัส (Midorikawa Letasu) จากมังงะเรื่อง โตเกียวเหมียวเหมียว (Tokyo Mew Mew) ของเรโกะ โยะชิดะ (Reiko Yoshida)
สำหรับผู้ชายที่ใส่แว่นนั้นเรียก "หนุ่มแว่น" (メガネ男子 meganedanshi, เมะงะเนะดันชิ) ส่วนในทางวิชาการ เรียกการเกิดกามารมณ์ต่อบุคคลที่สวมแว่นว่า "การเกิดอารมณ์เพศจากแว่นสายตา" (glasses fetishism)
ดูเพิ่ม

โมะเอะ (moe), คำญี่ปุ่น หมายถึง บุคลิกลักษณะอย่างตัวละครในอนิเมะ หรือความบ้าคลั่งบุคลิกลักษณะเช่นนั้น
สาวในชุดนักเรียน, ตัวละครหญิงในอนิเมะที่มักสวมชุดนักเรียนญี่ปุ่นที่เรียก ชุดกะลาสี
สาวใช้ (meido), ตัวละครหญิงในอนิเมะที่มักสวมชุดสาวใช้แบบฝรั่งเศส (French maid)
กีกชิก (geek chic), บุคคลที่ชอบสวมกรอบแว่นสีดำ และบางทีมักสวมเสื้อมีข้อความกวนอารมณ์ ซึ่งเรียก "มุกแบบกีก" (geek in-jokes) ประกอบเครื่องแต่งกายซับซ้อนหรือพัลวันอย่างอื่นด้วย
สารในกระบวนการสร้างและสลาย

เมแทบอไลต์ หรือ สารในกระบวนการสร้างและสลาย
(อังกฤษ: metabolite)
เป็นสารมัธยันตร์ (intermediate) คือไม่ใช่สารที่ได้ในที่สุดของกระบวนการเมแทบอลิซึม
คำปกติจะจำกัดใช้กับสารที่โมเลกุลเล็ก 
(มวลโมเลกุล < 900 daltons)
เมแทบอไลต์มีหน้าที่ต่าง ๆ รวมทั้งเป็นพลังงาน โครงสร้าง สัญญาณ (signaling) มีผลกระตุ้นหรือยับยั้งเอนไซม์ เป็นสารเร่งปฏิกิริยาเอง (โดยเป็นโคแฟกเตอร์ของเอนไซม์) ป้องกันสิ่งมีชีวิต และมีปฏิสัมพันธ์กับสิ่งมีชีวิตอื่น ๆ 
(เช่น เป็นสารสี สารออกกลิ่น หรือฟีโรโมน)
เมแทบอไลต์ปฐมภูมิ (อังกฤษ: primary metabolite) มีส่วนเกี่ยวข้องกับการเติบโต การดำรงสภาพ และการรอดชีวิตของสิ่งมีชีวิต
ตัวอย่างเช่น เอทิลีน ซึ่งสามารถผลิตในระดับอุตสาหกรรมด้วยจุลชีพ
ส่วน เมแทบอไลต์ทุติยภูมิ (อังกฤษ: secondary metabolite) ไม่เกี่ยวกับกระบวนการเช่นนั้น แต่อาจมีหน้าที่ทางนิเวศ
ตัวอย่างคือ ยาปฏิชีวนะและสารสี เช่น เรซินและ terpene 
เป็นต้น
ยาปฏิชีวนะบางอย่างมีเมแทบอไลต์ปฐมภูมิเป็นสารตั้งต้น เช่น ยา actinomycin สร้างจากเมแทบอไลต์ปฐมภูมิคือ tryptophan
น้ำตาลบางอย่างเป็นเมแทบอไลต์ เช่น ฟรักโทสหรือกลูโคส ทั้งสองอยู่ในวิถีเมแทบอลิซึมของกระบวนการต่าง ๆ ในเซลล์
| ชั้น | ตัวอย่าง |
| --- | --- |
แอลกอฮอล์: เอทานอล
กรดอะมิโน: กรดกลูตามิก กรดแอสปาร์ติก
นิวคลีโอไทด์: 5' guanylic acid
สารต้านอนุมูลอิสระ: Isoascorbic acid
กรดอินทรีย์: กรดน้ำส้ม กรดแล็กติก
Polyols: Glycerol
วิตามิน: วิตามินบี 2
สารเคมีมีโมเลกุลเล็กทั้งหมดในสิ่งมีชีวิตมีปฏิกิริยาทางเมทาบอลิซึมมากมาย โดยผลผลิตที่ได้จากปฏิกิริยาที่เร่งด้วยเอนไซม์หนึ่ง ๆ จะใช้เป็นสารตั้งต้นของปฏิกิริยาอีกอย่างหนึ่ง
เมทาบอไลต์จากสารประกอบเคมี ไม่ว่าที่มีตามธรรมชาติหรือที่ทำเพื่อเป็นยา เกิดจากกระบวนการเคมีชีวภาพที่สลายและกำจัดสารประกอบ
อัตราการแตกสารประกอบเป็นตัวกำหนดระยะและความแรงของปฏิกิริยา
การกำหนดเมแทบอไลต์ของสารประกอบที่ใช้เป็นยา คือเมแทบอลิซึมของยา เป็นส่วนสำคัญในการค้นพบยา เพราะทำให้สามารถเข้าใจผลข้างเคียงที่ไม่ต้องการ
เชิงอรรถ

↑  terpene (เทอร์พีน) เป็นสารประกอบอินทรีย์ชั้นใหญ่ที่หลายหลาก พืชหลายอย่างผลิต เช่น พืชชั้น Pinopsida มีต้นสนเป็นต้น
แมลงบางอย่างก็ผลิตด้วย เช่น ปลวกและผีเสื้อบางชนิด โดยตัวอ่อนปล่อยเทอร์พีนจากต่อมป้องกันตัวที่เรียกว่า osmeteria
บ่อยครั้งมีกลิ่นแรง อาจป้องกันพืชที่ผลิตมันโดยกันสัตว์กินพืชและเรียกความสนใจของสัตว์ล่าเหยื่อและปรสิตของสัตว์กินพืช
เทอร์พีนต่างกับเทอร์พีนอยด์ (terpenoid) เพราะเป็นไฮโดรคาร์บอน เทอร์พีนอยด์จะมีหมู่ทำหน้าที่เพิ่ม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Metabolites
สำนักข่าว

สำนักข่าว (อังกฤษ: News agency, News bureau) เป็นองค์กรจัดหา และรายงาน เนื้อหาข่าวทุกชนิด เพื่อจำหน่ายแก่องค์กรค้าข่าว เช่น หนังสือพิมพ์ นิตยสาร ตลอดจนการรายงานข่าว ทางวิทยุกระจายเสียง และวิทยุโทรทัศน์ ทั้งนี้ หมายรวมถึง การบริการเนื้อหาข่าว ผ่านสื่อชนิดต่างๆ เช่น โทรเลข โทรพิมพ์ (อังกฤษ: Telex) เว็บไซต์ บริการข้อความสั้น (อังกฤษ: Short Message Service) ทางโทรศัพท์เคลื่อนที่ เป็นต้น
ดูเพิ่ม

รายชื่อบริการทางสาย
สำนักข่าวกรมประชาสัมพันธ์

สำนักข่าวกรมประชาสัมพันธ์ (อังกฤษ: National News Bureau of Thailand ชื่อย่อ: NNT) มีที่มาจากการรวบรวมกองข่าวในประเทศ และกองข่าวต่างประเทศ ของกรมประชาสัมพันธ์เข้าด้วยกัน โดยกำหนดสถานะเป็นสำนักข่าวตั้งแต่ปี พ.ศ. 2537 ต่อมาจัดตั้งขึ้นเป็นทางการ เมื่อวันที่ 21 มกราคม พ.ศ. 2540 ตามพระราชกฤษฎีกาแบ่งส่วนราชการกรมประชาสัมพันธ์ พุทธศักราช 2540 โดยใช้ชื่อว่า ศูนย์ข่าวเพื่อประชาชน ทำหน้าที่ผลิตข้อมูลข่าวสารต่างๆ ให้แก่สถานีวิทยุกระจายเสียงแห่งประเทศไทย (สวท.) และสถานีวิทยุโทรทัศน์แห่งประเทศไทย (สทท.) เป็นสำคัญ
ต่อมาในวันที่ 1 เมษายน พ.ศ. 2551 เกิดการแปรรูปองค์กรครั้งใหญ่ โดยแยกสายงานข่าววิทยุ ออกไปเป็นหน่วยงานของ สถานีวิทยุกระจายเสียงแห่งประเทศไทย และแยกสายงานข่าวโทรทัศน์ ออกไปเป็นหน่วยงานของ สถานีวิทยุโทรทัศน์แห่งประเทศไทย ส่วนสำนักข่าวแห่งชาติ ยังคงมีหน้าที่ผลิตข้อมูลข่าวสารต่างๆ เพื่อเผยแพร่ทางสื่อประเภทอื่นของกรมประชาสัมพันธ์ เช่นเว็บไซต์สำนักข่าวแห่งชาติ และสถานีโทรทัศน์เอ็นบีทีเวิลด์ เป็นต้น สำนักข่าวกรมประชาสัมพันธ์ ตั้งอยู่อาคารที่ทำการเดิม ของสถานีวิทยุโทรทัศน์แห่งประเทศไทย เลขที่ 90-91 ถนนกำแพงเพชร 7 แขวงบางกะปิ เขตห้วยขวาง กรุงเทพมหานคร
แหล่งข้อมูลอื่น

เว็บไซต์สำนักข่าวแห่งชาติ เก็บถาวร 2015-02-03 ที่ เวย์แบ็กแมชชีน
สำนักความมั่นคงชายแดน

| --- | --- |
Border Security Agency
ภาพรวมหน่วยงาน
ก่อตั้ง: พ.ศ. 2558
เขตอำนาจ: ทั่วราชอาณาจักร
ฝ่ายบริหารหน่วยงาน: อธิบดี รองอธิบดี รองอธิบดี รองอธิบดี
ต้นสังกัดหน่วยงาน: รัฐบาลมาเลเซีย
สำนักงานความมั่นคงชายแดน (อังกฤษ: Border Security Agency) เป็นหน่วยงานรัฐบาลมาเลเซียซึ่งเฝ้าป้องกันจุดเข้าออกประเทศจากกิจกรรมผิดกฎหมาย เช่น การลักลอบขนถ่าย, การเข้าเมืองโดยผิดกฎหมาย, และการค้ามนุษย์ หน่วยงานนี้ก่อตั้งใน พ.ศ. 2558 และใช้เจ้าหน้าที่ราว 10,000 คนจากกองทัพมาเลเซีย (Malaysian Armed Forces), ตำรวจแห่งชาติมาเลเซีย (Royal Malaysia Police), กองปฏิบัติการทั่วไป (General Operations Force), และหน่วยป้องกันการลักลอบ (Smuggling Prevention Unit)
สามเหลี่ยมทองคำ

สามเหลี่ยมทองคำ หรือ สามเหลี่ยมทอง หรือ โกลเดินไทรแองเกิล (อังกฤษ: Golden Triangle) อาจหมายถึง:
สถานที่ > ทวีปเอเชีย

สามเหลี่ยมทองคำ (เอเชียตะวันออกเฉียงใต้)
สามเหลี่ยมทองคำ (แม่น้ำแยงซี) ในประเทศจีน
สามเหลี่ยมทองคำ (ประเทศอินเดีย) หมายถึงเมืองท่องเที่ยวหลัก เดลี อาครา และชัยปุระ
สามเหลี่ยมทองคำจาการ์ตา ย่านธุรกิจของเมือง
สามเหลี่ยมทองคำ (กัวลาลัมเปอร์)
สามเหลี่ยมทองคำหมิ่นหนาน ในมณฑลฝูเจี้ยน
มณฑลเหลียวหนิง หรือชื่อเล่น "สามเหลี่ยมทองคำ" ในจีนตะวันออกเฉียงเหนือ
สถานที่ > ทวีปยุโรป

สามเหลี่ยมทองคำ (อัลการ์เว) ประเทศโปรตุเกส
สามเหลี่ยมทองคำ (ประเทศฟินแลนด์)
สามเหลี่ยมทองคำศิลปะ พิพิธภัณฑ์หลักสามแห่งในมาดริด ประเทศสเปน
สถานที่ > ทวีปยุโรป > สหราชอาณาจักร

สามเหลี่ยมทองคำ (เชเชอร์)
สามเหลี่ยมทองคำ ใน Epping Forest district ระหส่าง Chigwell, Loughton และ Buckhurst Hill ในเอสเซกซ์
สามเหลี่ยมทองคำ (นอริช)
สามเหลี่ยมทองคำ (ยอร์คเชอร์)
สามเหลี่ยมทองคำ (มหาวิทยาลัย) มหาวิทยาลัยชั้นนำด้านการวิจัยในสหราชอาณาจักร
สถานที่ > อเมริกาเหนือ > แคนาดา

โกลเดินไทรแองเกิล (ประเทศแคนาดา)
โกลเดินไทรแองเกิล (ออตตาวา)
สถานที่ > อเมริกาเหนือ > เม็กซิโก

สามเหลี่ยมทองคำ ในเม็กซิกันตะวันตกเฉียงเหนือ พื้นที่ของซินาลัวคาร์เต็ล
สถานที่ > อเมริกาเหนือ > สหรัฐ

โกลเดินไทรแองเกิล (ภูเขาร็อกกี)
โกลเดินไทรแองเกิล (แคลิฟอร์เนีย)
โกลเดินไทรแองเกิล ย่านธุรกิจกลางของเบเวอร์ลีฮิลส์
โกลเดินไทรแองเกิล (ซานดิเอโก)
โกลเดินไทรแองเกิลในซาราโทกา
โกลเดินไทรแองเกิล (เดนเวอร์)
โกลเดินไทรแองเกิล (เคนทักกี)
โกลเดินไทรแองเกิล (แมสซาชูเซตส์)
โกลเดินไทรแองเกิล (มิสซิสซิปปี)
ท่าอากาศยานท้องถิ่นโกลเดินไทรแองเกิล
โกลเดินไทรแองเกิล (นิวเจอร์ซี)
โกลเดินไทรแองเกิล (นิวแฮมป์เชียร์)
โกลเดินไทรแองเกิล (พิตสเบอร์ก)
โกลเดินไทรแองเกิล (เท็กซัส)
โกลเดินไทรแองเกิล (วอชิงตันดีซี)
โกลเดินไทรแองเกิล (วิสคอนซิล)
สถานที่ > ออสเตรเลีย

โกลเดินไทรแองเกิล ชื่อเล่นของ บริสเบนซีบีดี
โกลเดินไทรแองเกิล (นิวเซาธ์เวลส์)
ศิลปะและบันเทิง

โกลเดินไทรแองเกิลส์ อีกชื่อหนึ่งของ Triforce ในจักรวาลของวิดีโอเกม The Legend of Zelda
"โกลเดินไทรแองเกิล" เพลงโดย Jolin Tsai ในอัลบัมปี Agent J ปี 2007
"โกลเดินไทรแองเกิล" คอนในซีรีส์โทรทัศน์ MacGyver
ความหมายอื่น

สามเหลี่ยมทองคำ (องค์ประกอบ)
สามเหลี่ยมทองคำ (คณิตศาสตร์)
สามเหลี่ยมทองคำของ Kimberling ส่วนขยายของ Clark Kimberling
โกลเดินไทรแองเกิล (รถไฟ) ของการรถไฟเพนซิลเวเนีย
โกลเดินไทรแองเกิล ชื่อเรียกความถี่ของการขนส่งทางรางโดย PATrain
สาลี่หอม

| สาลี่หอม |
| --- | --- |

สาลี่หอม

ดอกสาลี่หอม

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Rosales
วงศ์:: Rosaceae
สกุล:: Pyrus
สปีชีส์:: P.  nivalis
ชื่อทวินาม
Pyrus nivalis Jacq.

สาลี่หอม หรือ สาลี่หิมะ (ชื่อวิทยาศาสตร์: Pyrus nivalis; อังกฤษ: yellow pear จีน: 香梨 หรือ 雪梨; พินอิน: xiānglí หรือ xuělí) เป็นไม้ผลอยู่ในสกุลสาลี่ มีถิ่นกำเนิดในยุโรปกลางและยุโรปตะวันออกเฉียงใต้ และกระจายพันธุ์จากยุโรปตะวันออกเฉียงใต้ ไปยังเอเชียตะวันตก และจีน ส่วนใหญ่เกิดในพื้นที่เปิดโล่งที่มีแดด มีรสเปรี้ยวเล็กน้อย เช่นเดียวกับสาลี่ชนิดอื่น ๆ ใช้บริโภคเป็นผลไม้สด ประกอบอาหาร หรือใช้ในไวน์หมัก ผลมีกลิ่นหอม ออกเปรี้ยวเล็กน้อย เป็นไม้ยืนต้นขนาดกลาง สูง 10 เมตร ทรงพุ่มกว้าง 8 เมตร
สภาพแวดล้อมการเจริญเติบโตโดยทั่วไปอยู่ที่ประมาณ 15 °ซ. ความสูงของต้นสาลี่หอมสามารถสูงได้ 10 เมตร และขนาดทรงพุ่ม 8 เมตร ทนต่อความหนาวเย็น ทนแล้ง ทนอุณหภูมิสูงและอุณหภูมิต่ำได้ดี เนื่องจากดอกของสาลี่หอมเป็นสีขาวจัด จึงดูเหมือนใบอ่อนถูกปกคลุมไปด้วยหิมะจากระยะไกล เป็นที่มาของชื่อ สาลี่หิมะ
สาลี่หอมไต้หวันหลีชาน เป็นพันธุ์ปลูกที่มีผลขนาดใหญ่ที่สุดพันธุ์หนึ่ง หนักได้มากถึง 1,500 ถึง 2500 กรัม ต่อลูก ซึ่งคัดพันธุ์โดยช่างชาวญี่ปุ่น มีช่วงออกผลกลางเดือนพฤศจิกายนถึงปลายเดือนธันวาคมของทุกปี และสามารถเก็บไว้ในห้องเย็นได้นานถึง 6 เดือน เนื้อหวานและเปรี้ยวเล็กน้อยนุ่มและฉ่ำหรือที่เรียกว่าสาลี่น้ำผึ้ง (President Pear)
ลักษณะทางพฤกษศาสตร์

สาลี่หอม (P. nivalis)  ชอบดินร่วนที่ระบายน้ำได้ดี เจริญเติบโตได้แม้ในดินเหนียวมาก ชอบแดดจัด ไม่ออกผลในตำแหน่งที่มีแดดน้อย ทนต่อมลภาวะในบรรยากาศ และความชื้นที่มากได้
ใบ รูปหอกหรือลิ่ม ปลายกว้าง ขอบเรียบหรือขอบหยัก ยาวประมาณ 7−8 เซนติเมตร กว้างประมาณ 3−4 เซนติเมตร
ผลเดี่ยว กลม ใกล้ขั้วแบนหรือแหลมเล็กน้อย ผลเล็ก น้ำหนักประมาณ 150 กรัมต่อลูก ขนาดเส้นผ่านศูนย์กลาง 3.4−5.2 เซนติเมตร มีเนื้อร่วนกรอบ ฉ่ำน้ำ ผิวบาง โดยทั่วไปผลมีสีเขียวอ่อนเมื่อสุก บางครั้งแกมสีแดงในส่วนหัวติดก้าน หรือจุดแดงกระจายทั่วผล แกนค่อนข้างแข็งที่เป็นพูหุ้มเมล็ดข้างใน
การใช้ประโยชน์

สาลี่หอมเป็นผลไม้กินสดทั่วไป และยังใช้กันอย่างแพร่หลายในสมุนไพรจีน ผลทางเภสัชวิทยาของสาลี่หอม (P. nivalis) ได้รับการระบุในตำราการแพทย์ของจีนโบราณและเป็นที่รู้กันว่ามีคุณสมบัติในช่วยการต่อต้านโรคหอบหืด และช่วยป้องกันอาการไอ รวมทั้งช่วยเพิ่มการทำงานของปอด การศึกษาพบว่าการให้สารสำคัญในสาลี่หอมทางปาก มีศักยภาพในการรักษาเพื่อกำจัดอนุภาคฝุ่น (particulate matter −PM) และเชื้อโรคในทางเดินหายใจ
สาลี่ (ผลไม้)

บทความนี้เกี่ยวกับสาลี่ที่เป็นผลไม้ สำหรับความหมายอื่น ดูที่ สาลี่
| สาลี่ |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: กุหลาบ Rosales
วงศ์:: กุหลาบ Rosaceae
สกุล:: Pyrus Pyrus
ส่วน:: Pyrus sect. Pashia Pyrus sect. Pashia (Burm.f.) Nak.
สปีชีส์:: Pyrus pyrifolia
ชื่อทวินาม
Pyrus pyrifolia (Burm.f.) Nak.

ชื่อพ้อง
  รายการ Pyrus arakiana Koidz.  Pyrus asakeensis Koidz.  Pyrus autumnalis (Siebold) Koidz.  Pyrus babauttiagi Koidz.  Pyrus cuneata Koidz.  Pyrus higoensis Koidz.  Pyrus incubacea Koidz.  Pyrus kiushiana Koidz.  Pyrus kleinhofiana Koidz.  Pyrus lakuhokuensis Koidz.  Pyrus lasiogyna Koidz.  Pyrus lindleyi Rehder  Pyrus nehiyamadonis Koidz.  Pyrus pseudocalleryana Uyeki  Pyrus pseudouipongensis Uyeki  Pyrus pyrifolia var. talyschensis Gladkova  Pyrus saidaeana Koidz.  Pyrus serotina Rehder  Pyrus sinensis Lindl.  Pyrus sohayakiensis Koidz.  Pyrus tajimaensis Koidz.  Pyrus tambana Koidz.  Pyrus tobisimensis Koidz.  Pyrus togashiana Koidz.  Pyrus tsuchiyana Koidz.  Pyrus tungusiana Koidz.  Pyrus uipongensis Uyeki  Pyrus umemurana Koidz.  Pyrus uyematsuana Makino  Pyrus yohrohensis Koidz.  
สาลี่ หรือสาลี่จีน (ชื่อวิทยาศาสตร์: Pyrus pyriforia; จีน: 沙梨; พินอิน: shālí อ่าน ซาหลี; อังกฤษ: Chinese pear ) มีชื่ออื่น ๆ อีกเช่น nashi pearในญี่ปุ่นเรียก nashi ภาษาเกาหลีเรียก shingo เป็นไม้ต้นชนิดหนึ่งในสกุลสาลี่ วงศ์ Rosaceae เป็นพืชเมืองหนาว ถิ่นกำเนิดในภาคตะวันตกของจีน พบขึ้นตามธรรมชาติในมณฑลเสฉวน ประเทศจีน ลักษณะเป็นไม้ยืนต้น ต้นชะลูด ทรงพีระมิด ดอกสีขาว ออกเป็นช่อ ผลมีหลายสี ตั้งแต่เหลือง แดงอมส้ม น้ำตาล เขียว เนื้อกรอบ ฉ่ำน้ำ บางพันธุ์เนื้อเป็นทราย รสหวานอมเปรี้ยวเล็กน้อย กลิ่นหอม เมล็ดขนาดเล็ก แบนรี สีดำหรือสีน้ำตาลเกือบดำ
ผลสาลี่
ดอกบานเต็มที่
การใช้ประโยชน์

สาลี่นอกจากกินสดเป็นผลไม้แล้ว ยังนำไปแปรรูป เช่น ฟรุตสลัด ไอศกรีม น้ำสาลี่ บรรจุกระป๋อง สาลี่อบแห้ง สาลี่ในน้ำเชื่อม สาลี่แช่อิ่ม  หรือใช้ทำลูกกวาด สาลี่ไม่นิยมนำไปทำพายหรือแยมแบบเดียวกับแพร์เพราะมีน้ำในเนื้อมากกว่า กรอบกว่า ต่างจากแพร์ที่เนื้อนุ่มกว่า  สาลี่มีฤทธิ์ลดความร้อนในร่างกาย แก้ไอ ละลายเสมหะ แต่ไม่เหมาะกับผู้ที่มีอาการท้องเดิน เนื้อไม้ใช้ทำเฟอร์นิเจอร์
แหล่งข้อมูลอื่น

Guidelines for the conduct of tests for distinctness, uniformity and stability - Japanese pear, The International Union for the Protection of New Varieties of Plants, 1994-11-04.
(ในภาษาญี่ปุ่น) ニホンナシ育成品種の系統図 (Cultivar trees of Japanese pears), National Institute of Fruit Tree Science, Japan
Shin Hiratsuka, Shao-Ling Zhang "Relationships between fruit set, pollen-tube growth, and S-RNase concentration in the self-incompatible Japanese pear" Scientia Horticulturae, 95 (4), 309-318 (2002).
Carlos Castillo, Takeshi Takasaki, Toshihiro Saito, Shigemi Norioka, Tetsu Nakanishi "Clonlng of the S8-RNase (S8 allele) of Japanese Pear (Pyrus pyrifolia Nakai)" Plant Biotechnology, 19 (1), 1-6 (2002).
แม่แบบ:PFAF
แม่แบบ:CalPhotos
| การแยกแยะหน่วยอนุกรมวิธาน |
| --- | --- |
Pyrus pyrifolia:  Wikidata: Q838963  Wikispecies: Pyrus pyrifolia  BOLD: 403480  EoL: 631563  EPPO: PYUPY  FNA: 200011195  FoC: 200011195  GBIF: 5362786  GRIN: 30569  iNaturalist: 122783  IPNI: 731158-1  IRMNG: 10856226  ITIS: 25296  NCBI: 3767  NZOR: dda4f08d-19b8-434f-a1d9-91b3d86413f8  PalDat: Pyrus_pyrifolia  Plant List: rjp-6010  PLANTS: PYPY2  POWO: urn:lsid:ipni.org:names:731158-1  Tropicos: 27801132 
Ficus pyrifolia:  Wikidata: Q20971468  GBIF: 5362799  GRIN: 16953  IPNI: 853531-1  IRMNG: 10747321  ITIS: 836807  POWO: urn:lsid:ipni.org:names:853531-1
สำนักงานคณะกรรมการการรักษาความมั่นคงปลอดภัยไซเบอร์แห่งชาติ

| --- | --- |
National Cyber Security Agency
ตราสัญลักษณ์ของสำนักงานคณะกรรมการการรักษาความมั่นคงปลอดภัยไซเบอร์แห่งชาติ
ภาพรวมสำนักงาน
ก่อตั้ง: 28 พฤษภาคม พ.ศ. 2562; 5 ปีก่อน (2562-05-28)
ประเภท: องค์การมหาชน
เขตอำนาจ: ทั่วราชอาณาจักร
สำนักงานใหญ่: 120 หมู่ 3 อาคารรัฐประศาสนภักดี (อาคารบี) ชั้น 7 ศูนย์ราชการเฉลิมพระเกียรติ 80 พรรษา 5 ธันวาคม 2550 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210
งบประมาณต่อปี: 486,187,000 บาท (พ.ศ. 2568)
ฝ่ายบริหารสำนักงาน: พลอากาศตรี อมร ชมเชย, เลขาธิการ ว่าง, รองเลขาธิการ ว่าง, รองเลขาธิการ ว่าง, รองเลขาธิการ
ต้นสังกัดสำนักงาน: สำนักนายกรัฐมนตรี
เว็บไซต์: เว็บไซต์ของสำนักงาน
สำนักงานคณะกรรมการการรักษาความมั่นคงปลอดภัยไซเบอร์แห่งชาติ (ย่อว่า สกมช.; อังกฤษ: National Cyber Security Agency, NCSA) เป็นองค์การมหาชนแบบมีพระราชบัญญัติเฉพาะ ในสังกัดสำนักนายกรัฐมนตรี
สำนักงานคณะกรรมการการรักษาความมั่นคงปลอดภัยไซเบอร์แห่งชาติ จัดตั้งขึ้นเมื่อวันที่ 28 พฤษภาคม พ.ศ. 2562 ตาม พระราชบัญญัติการรักษาความมั่นคงปลอดภัยไซเบอร์ พ.ศ. 2562 โดยเป็นการโอนภาระหน้าที่ ทรัพย์สิน และหนี้สิน จากสำนักงานปลัดกระทรวงดิจิทัลเพื่อเศรษฐกิจและสังคม และสำนักงานพัฒนาธุรกรรมทางอิเล็กทรอนิกส์ กำหนดให้มีหน้าที่รักษาความมั่นคงปลอดภัยไซเบอร์ โดยมีพลโท ปรัชญา เฉลิมวัฒน์ เป็นเลขาธิการ สกมช. ที่มีหน้าที่รับผิดชอบในพระราชบัญญัติ
ต่อมา ในปี พ.ศ. 2565 สำนักงานได้จัดโครงการพัฒนาบุคลากรให้ที่ทักษะด้านไซเบอร์โดยมีเป้าหมาย 3,200 คน ซึ่งเป็นระดับพื้นฐานและระดับเชี่ยวชาญ เพื่อยกระดับความรู้ความสามารถการป้องกัน รับมือ และลดความเสี่ยงจากภัยคุกคามไซเบอร์
สายลับสี่ล้อ ซิ่งสนั่นโลก

| สายลับสี่ล้อ ซิ่งสนั่นโลก |
| --- | --- |

กำกับ: John Lasseter Brad Lewis (ร่วมกำกับ)
บทภาพยนตร์: Ben Queen
เนื้อเรื่อง: John Lasseter Brad Lewis Dan Fogelman
อำนวยการสร้าง: Denise Ream
นักแสดงนำ: Owen Wilson Larry the Cable Guy Michael Caine Emily Mortimer Jason Isaacs Thomas Kretschmann
กำกับภาพ: Jeremy Lasky Sharon Calahan
ตัดต่อ: Stephen Schaffer
ดนตรีประกอบ: Michael Giacchino
ผู้จัดจำหน่าย: Walt Disney Pictures
วันฉาย:  24 มิถุนายน พ.ศ. 2554  29 กันยายน พ.ศ. 2554
ความยาว: 112 นาที
ประเทศ:  สหรัฐ
ภาษา: อังกฤษ
ทุนสร้าง: $200 ล้านดอลลาร์สหรัฐ
ทำเงิน: $559.9 ล้านดอลลาร์สหรัฐ
สายลับสี่ล้อ ซิ่งสนั่นโลก (อังกฤษ: Cars 2) เป็นภาพยนตร์แอนิเมชั่นของพิกซาร์ ที่ออกฉายในปี พ.ศ. 2554
เนื้อเรื่องย่อ

ไลท์นิ่ง แม็คควีน (โอเว่น วิลสัน) และ เมเทอร์ (แลร์รี่ เดอะ เคเบิล กาย) เดินทางสู่โตเกียวเพื่อเข้าแข่งขันรายการ เวิลด์ กรังด์ปรีซ์ ที่จัดขึ้นเป็นครั้งแรกของโลก เพื่อที่จะหารถที่วิ่งเร็วที่สุดในโลก แต่ทว่าเมเทอร์ต้องต้องปฏิบัติสุดยอดภารกิจของเขาในฐานะซูเปอร์สปายสายลับระดับโลก เมเทอร์ต้องแยกร่างระหว่างการช่วยเหลือ ไลท์นิ่ง แม็คควีน ในการแข่งขันระดับโลก และภารกิจลับสุดยอดที่มอบหมายโดย ซูเปอร์สปายสายลับขั้นเทพจากสหราชอาณาจักร ฟินน์ แมคมิซซายล์ (ไมเคิล เคน) และสายลับฝึกหัด ฮอลลีย์ ชิฟท์เวล (เอมิลี่ มอร์ติเมอร์) การผจญภัยสุดระทึกของเมเทอร์ได้พาเขาไปสู่การขับรถไล่ล่าบนถนนในญี่ปุ่น และ ยุโรป ที่พ่วงท้ายมาด้วยเพื่อนๆของเขาและทั่วทั้งโลกที่เฝ้าจับตาดูอยู่ ความสนุกแบบไฮ-สปีดกับเหล่าตัวละครรถยนต์แบบใหม่ๆมากมาย ที่จะต้องพิชิตทั้งเหล่าวายร้ายและคู่แข่งในการแข่งขันระดับโลก
อัลบั้มเพลงประกอบภาพยนตร์

ซาวด์แทรคสายลับสี่ล้อซิ่งสนั่นโลกได้รับการเปิดตัวทั้งในรูปแบบซีดีและดิจิตอลดาวน์โหลดในวันที่ 14 มิถุนายน โดย Michael Giacchino หลังจากที่ได้แต่งกับเรื่องรวมเหล่ายอดคนพิทักษ์โลก, ระ-ทะ-ทู-อี่ พ่อครัวตัวจี๊ด หัวใจคับโลก และ ปู่ซ่าบ้าพลัง นอกจากนี้ยังนับเป็นครั้งแรกที่ John Giacchino ได้ทำงานร่วมกับ John Lasseter เป็นกรรมการตั้งแต่ John Lasseter ได้รับผู้อำนวยการบริหารสำหรับงวดสามเรื่องดังกล่าวทำได้โดยนักแต่งเพลง
เพลงทั้งหมดประพันธ์โดยMichael Giacchino
| ลำดับ | ชื่อเพลง | ประพันธ์ | ศิลปิน | ยาว |
| --- | --- | --- | --- | --- |
| 1. | "You Might Think" (Cover of The Cars) | Ric Ocasek | Weezer | 3:07 |
| 2. | "Collision Of Worlds" | Paisley, Williams | Brad Paisley And Robbie Williams | 3:36 |
| 3. | "Mon Cœur Fait Vroum (My Heart Goes Vroom)" | Michael Giacchino | Bénabar | 2:49 |
| 4. | "Nobody's Fool" | Paisley | Brad Paisley | 4:17 |
| 5. | "Polyrhythm" | Yasutaka Nakata | Perfume | 4:09 |
| 6. | "Turbo Transmission" |   |   | 0:52 |
| 7. | "It's Finn McMissile!" |   |   | 5:54 |
| 8. | "Mater The Waiter" |   |   | 0:43 |
| 9. | "Radiator Reunion" |   |   | 1:39 |
| 10. | "Cranking Up The Heat" |   |   | 1:59 |
| 11. | "Towkyo Takeout Score" |   |   | 5:40 |
| 12. | "Tarmac The Magnificent" |   |   | 2:38 |
| 13. | "Whose Engine Is This?" |   |   | 1:22 |
| 14. | "History's Biggest Loser Cars" |   |   | 2:26 |
| 15. | "Mater Of Disguise" |   |   | 0:48 |
| 16. | "Porto Corsa Score" |   |   | 2:55 |
| 17. | "The Lemon Pledge" |   |   | 2:13 |
| 18. | "Mater's Getaway" |   |   | 0:59 |
| 19. | "Mater Warns McQueen" |   |   | 1:31 |
| 20. | "Going To The Backup Plan" |   |   | 2:25 |
| 21. | "Mater's The Bomb" |   |   | 3:16 |
| 22. | "Blunder And Lightning" |   |   | 2:17 |
| 23. | "The Other Shoot" |   |   | 1:03 |
| 24. | "Axlerod Exposed" |   |   | 2:21 |
| 25. | "The Radiator Springs Gran Prix" |   |   | 1:30 |
| 26. | "The Turbomater" |   |   | 0:50 |
การตอบรับ > บ็อกซ์ออฟฟิศ

สายลับสี่ล้อ ซิ่งสนั่นโลก ทำรายได้ 191,452,396 ดอลลาร์ในสหรัฐอเมริกาและแคนาดา และ 360,400,000 ดอลลาร์ในภูมิภาคอื่น คิดรวมทั่วโลกทั้งสิ้น 551,852,396 ดอลลาร์ ซึ่งสามารถทำรายได้ทั่วโลกในช่วงเปิดตัวสุดสัปดาห์ที่ 109.0 ล้านดอลลาร์ โดยได้รับการจารึกว่าเป็นการเปิดตัวสุดสัปดาห์ครั้งใหญ่ที่สุดสำหรับภาพยนตร์แอนิเมชัน โดยรวมแล้วถือว่า สายลับสี่ล้อ ซิ่งสนั่นโลก ได้เป็นภาพยนตร์พิกซาร์ ที่สามารถทำผลงานทางบ็อกซ์ออฟฟิศเป็นอันดับหก จากที่ได้เปิดตัวไปทั้งหมดสิบสองรายการ